PATVIRTINTA

Mažeikių rajono pedagoginės psichologinės tarnybos direktoriaus 2024 m. kovo 4 d. įsakymu Nr. PT1-12

**MAŽEIKIŲ RAJONO PEDAGOGINĖS PSICHOLOGINĖS TARNYBOS**

**2024–2026 METŲ KORUPCIJOS PREVENCIJOS PROGRAMA**

**I SKYRIUS**

**BENDROSIOS NUOSTATOS**

1. Mažeikių rajono pedagoginės psichologinės tarnybos (toliau – Tarnyba) 2024–2026 metų korupcijos prevencijos programa (toliau – Programa) skirta korupcijos prevencijai ir korupcijos pasireiškimo galimybėms mažinti Tarnyboje. Korupcijos prevencijos programa parengta vadovaujantis 2002 m. gegužės 28 d. patvirtintu Lietuvos Respublikos korupcijos prevencijos įstatymu Nr. IX-904 (su visais pakeitimais ir papildymais),Lietuvos Respublikos Seimo 2022 m. birželio 28 d. nutarimu Nr. XIV-1178 ,,Dėl 2022–2033 metų nacionalinės darbotvarkės korupcijos prevencijos klausimais patvirtinimo“, Lietuvos Respublikos viešųjų ir privačių interesų derinimo valstybinėje tarnyboje įsakymu, Mažeikių rajono savivaldybės korupcijos prevencijos 2022-2024 metų programos gyvendinimo priemonių planu.
2. Pagrindinės programoje vartojamos sąvokos:

Korupcija – bet koks asmenų, dirbančių Tarnyboje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

Korupcijos prevencija-korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

3. Programos paskirtis-intensyvinti korupcijos prevenciją, šalinti prielaidas korupcijai atsirasti ir plisti Tarnyboje. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę Tarnybos darbuotojų, dirbančių pagal darbo sutartis, veiklą.

4. Programos strateginės kryptys-korupcijos prevencija ir antikorupcinis švietimas bei informavimas.

5. Programa parengta 3 metų laikotarpiui. Programos įgyvendinimą koordinuoja asmuo, atsakingas už korupciją Tarnyboje. Tarnybos korupcijos prevencijos programos ir Priemonių plano įgyvendinimo kontrolę atlieka Tarnybos direktorius arba jo įgaliotas asmuo.

**II SKYRIUS**

**SITUACIJOS ANALIZĖ**

6. Tarnyba – savivaldybės biudžetinė įstaiga, savo veiklą grindžianti Lietuvos Respublikos švietimo įstatymu, Biudžetinių įstaigų ir kitais įstatymais, Lietuvos Respublikos švietimo, mokslo ir sporto ministro įsakymais, savivaldybės tarybos sprendimais, mero potvarkiais.

7. Pagrindinė veiklos sritis–pagalba mokiniui, mokytojui, mokyklai.

8.Tarnybos paskirtis-nustatyti mokinio (vaiko) asmenybės ir ugdymosi problemas, įvertinti specialiuosius ugdymosi poreikius ir nustatyti jų lygį, skirti specialųjį ugdymą, teikti švietimo pagalbą mokiniams (vaikams), ją koordinuoti, atskirais atvejais (kai Savivaldybės vykdomoji institucija yra pavedusi Tarnybai)–teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje.

9. Tarnybos direktorius užtikrina racionalų ir taupų lėšų bei turto naudojimą ir valdymą.

10. Tarnybos direktorius ir darbuotojai, turintys administravimo įgaliojimus, yra pateikę privačių interesų deklaracijas.

11. Kasmet metų pradžioje su Tarnybos specialistais ir darbuotojais aptariamas ir svarstomas specialistų aprūpinimas priemonėmis, sudaromas priemonių pirkimo planas, nustatomi prioritetai.

12. Tarnybos specialistų susirinkimuose svarstomi ir priimami kvalifikacijos tobulinimo renginių temos ir planai; sudaromos sąlygos visiems Tarnybos specialistams tobulinti kvalifikaciją.

13. Tarnyba teikia paslaugas, numatytas Tarnybos nuostatuose. Už panaudotas lėšas atsiskaito Mažeikių rajono savivaldybei.

14. Centrinėje viešųjų pirkimų sistemoje, ,,Mano konkursas" skelbiama planuojamų metinių pirkimų suvestinė.

15. Tarnyboje patvirtinta paramos Tarnybai gavimo, panaudojimo, apskaitos ir atsiskaitymo tvarka.

16. Tarnybos interneto svetainėje skelbiama informacija apie laisvas darbo vietas.

**III SKYRIUS**

**PROGRAMOS TIKSLAI IR UŽDAVINIAI**

17. Programos tikslai:

17.1. Atskleisti korupcijos pasireiškimo tikimybę, sąlygas korupcijai pareikšti ir jas šalinti.

17. 2. Diegti skaidraus ir sąžiningo elgesio standartus, siekti didesnio sprendimų ir procedūrų skaidrumo, užtikrinti efektyvų kontrolės mechanizmą Tarnyboje.

17. 3. Skatinti antikorupcinį švietimą.

18. Programos uždaviniai:

18.1. atlikti Tarnybos veiklos sričių, kuriose egzistuoja didelė korupcijos pasireiškimo tikimybė, nustatymą ir korupcijos pasireiškimo įvertinimą;

18.2. užtikrinti skaidrų korupcijos rizikos valdymą;

18.3. užtikrinti, kad priimant sprendimus, pirmenybė būtų teikiama viešiesiems interesams, užkirsti kelią kilti interesų konfliktams bei plisti korupcijai.

18.4. šalinti prielaidas, sudarančias sąlygas Tarnybos darbuotojams pasinaudoti tarnybine padėtimi;

18.5. užtikrinti tarnybos administravimo sprendimų ir procedūrų skaidrumą, atvirumą, teisinių ir antikorupcinių principų laikymąsi;

18.6. gerinti informacijos sklaidą paslaugų teikimo srityje;

18.7. stiprinti viešųjų pirkimų inicijavimo, organizavimo ir atlikimo viešumą, skaidrumą ir kontrolę.

18.8. didinti antikorupcinio švietimo sklaidą, šviesti darbuotojus antikorupcinėmis temomis.

**IV SKYRIUS**

**KORUPCIJOS PREVENCIJOS PRINCIPAI**

20. Korupcijos prevencija įgyvendinama vadovaujantis šiais principais:

20.1.teisėtumo–korupcijos prevencijos priemonės įgyvendinamos laikantis LR Konstitucijos, įstatymų ir kitų teisės aktų reikalavimų.

20.2. visuotinio privalomumo – korupcijos prevencijos subjektais gali būti visi asmenys.

20.3.sąveikos–korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

20.4. pastovumo–korupcijos prevencijos ir kontrolės priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus.

**V SKYRIUS**

**SIEKIAMI REZULTATAI IR VERTINIMO KRITERIJAI**

21. Siekiami rezultatai:

21.1. sumažinti korupcijos pasireiškimo tikimybę;

21.2. padidinti nepakantumą korupcijai;

21.3. pagerinti korupcijos prevencijos organizavimą Tarnyboje;

21.4. padidinti visuomenės pasitikėjimą Tarnyba.

22. Programos rezultatyvumas nustatomas vadovaujantis kiekybės ir kokybės rodikliais - parengtų naujų ir atnaujintų korupcijos prevencijos programų ir įgyvendintų Programos priemonių skaičiaus pokytis.

**VI SKYRIUS**

**BAIGIAMOSIOS NUOSTATOS**

23. Korupcijos prevencijos programa vykdoma pagal Korupcijos prevencijos įgyvendinimo priemonių planą.

24. Korupcijos prevencijos programa ir priemonių planas skelbiamas Tarnybos internetinėje svetainėje.

25. Atsižvelgiant į korupcijos prevencijos reglamentuojančių teisių aktų pakeitimus, kintančias aplinkybes ir veiksnius, turinčius ar galinčius turėti įtakos Programos priemonėms įgyvendinti, programa gali būti keičiama ir papildoma Tarnybos direktoriaus įsakymu.

**MAŽEIKIŲ RAJONO PEDAGOGINĖS PSICHOLOGINĖS TARNYBOS KORUPCIJOS PREVENCIJOS PROGRAMOS ĮGYVENDINIMO 2024-2026 METŲ PRIEMONIŲ PLANAS**

|  |  |  |  |
| --- | --- | --- | --- |
| Ei. Nr. | Priemonės pavadinimas | Vykdymo laikas | Atsakingas |
| 1. | Supažindinti tarnybos darbuotojus su Korupcijos prevencijos programa ir planu | 2024 m. kovo mėn. | Asmuo atsakingas už korupcijos prevencijos organizavimą ir vykdymą |
| 2. | Tarnybos interneto svetainėje skelbti Korupcijos prevencijos programą ir jos  įgyvendinimo priemonių planą bei atsakingų asmenų kontaktinius duomenis | 2024 m. kovo mėn. | Asmuo atsakingas už korupcijos prevencijos organizavimą ir vykdymą;  Asmuo atsakingas už internetinės svetainės tvarkymą. |
| 3. | Tarnybos informacijos skelbimo vietose bei interneto svetainėje skelbti informaciją, kur turi kreiptis asmuo, susidūręs su korupcinio pobūdžio veika. | 2024 m. kovo mėn. | Asmuo atsakingas už korupcijos prevencijos organizavimą ir vykdymą;  Asmuo atsakingas už internetinės svetainės tvarkymą. |
| 4. | Viešai skelbti Tarnybos internetiniame puslapyje informaciją apie laisvas darbo vietas. | Esant laisvoms darbo vietoms | Direktorius  Asmuo atsakingas už internetinės svetainės tvarkymą. |
| 5. | Privačių interesų, pajamų ir turto deklaravimo teikimo kontrolė | Kasmet | Direktorius  Pavaduotojas ūkiui ir bendriesiems klausimams |
| 6. | Viešųjų pirkimų planavimas, inicijavimas, organizavimas ir vykdymo priežiūra laikantis viešųjų pirkimo įstatymo ir tarnybos supaprastintų viešųjų pirkimų taisyklių reikalavimus. | Nuolat | Pavaduotojas ūkiui ir bendriesiems klausimams |
| 7. | Sudaryti sąlygas darbuotojams, kitiems piliečiams, pranešti tarnybos administracijai savo įtarimus dėl galimos korupcinio pobūdžio nusikalstamos veikos | Nuolat | Direktorius |
| 8. | Reguliariai tirti skundus, pareiškimus, prašymus dėl galimų korupcijos atvejų ir vertinti pasiūlymus dėl korupcijos prevencijos. | Gavus skundą, pareiškimą, prašymą ar siūlymą | Direktorius  Asmuo atsakingas už korupcijos prevencijos organizavimą ir vykdymą |
| 9. | Peržiūrėti tarnybos darbuotojų pareiginius nuostatus ir esant būtinybei, įtraukti antikorupciniu požiūriu svarbias nuostatas, teisinės atsakomybės priemones | Nuolat | Direktorius |
| 10. | Gavus informaciją, bendrauti su pareigūnais korupcijos prevencijos ir kontrolės klausimais. | Esant būtinybei | Direktorius |
| 11. | Dalyvauti savivaldybės organizuojamuose seminaruose apie korupcijos prevenciją Korupcijos prevencijos ir kontrolės vykdymo klausimais. | Pagal poreikį | Asmuo atsakingas už korupcijos prevencijos organizavimą ir vykdymą |
| 12. | Koordinuoti ir kontroliuoti tarnybos korupcijos prevencijos programos  įgyvendinimą, priemonių plano vykdymą, parengti ataskaitas ir pateikti ją tarnybos  vadovui. | Kartą metuose | Asmuo atsakingas už korupcijos prevencijos organizavimą ir vykdymą |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**